钦定古今图书集成/明伦汇编/氏族典/第377卷 > 《凌迪知万姓统谱》 > 孔琳之
## 钦定古今图书集成/明伦汇编/氏族典/第377卷 > 《凌迪知万姓统谱》 > 孔琳之

按《南史孔琳之传》：“琳之字彦琳，会稽山阴人。曾祖群，
晋御史中丞。祖沈，丞相掾。父𫷷，光禄大夫。琳之强正
有志力，少好文义，解音律，能弹棋，妙善草隶。桓元辅
政，为太尉，以为西阁祭酒，累迁尚书左丞，扬州中从
事史。所居著绩，迁尚书吏部郎。义熙十一年，除宋武
帝平北征西长史，迁侍中。宋台初建，除宋国侍中。永”
初二年，为御史中丞，迁祠部尚书。景平元年卒，追赠
太常。子邈，有父风，官至扬州中从事。